APROBACIÓN DEFINITIVA DA ORDENANZA REGULADORA DOS PREZOS PÚBLICOS POR PARTICIPACIÓN EN SERVIZOS E ACTIVIDADES ORGANIZADAS POLO CONCELLO DE BARRO.
ADMINISTRACIÓN LOCAL — Municipal — Barro (Ordenanzas e Regulamentos, 26/02/2018)

Ao non haberse presentado reclamacións durante o prazo de exposición ao público, queda automáticamente elevado a definitivo o acordo plenario de data 28.09.2017 de aprobación provisional da Ordenanza Reguladora dos presos públicos por participación en servizos e actividades polo Concello de Barro, cuxo texto íntegro se fai público en cumplimento do establecido no artigo 70.2 da Lei 7/1985, de 2 de abril, Reguladora das Bases de Réxime Local. No uso das facultades concedidas polo artigo 106.1 da Lei 7/1985, de 2 de abril, reguladora das Bases do Réxime Local, e artigo 127 do R. D. L.2/2004, de 5 de marzo, polo que se aproba o texto refundido da Lei Reguladora das Facendas Locais, e de conformidade co disposto nos artigos 41 a 47, ambos inclusive, R. D. L.2/2004, establécese a ordenanza reguladora dos prezos públicos por servizos e actividades organizadas polo Concello de Barro. Os prezos públicos regulados nesta Ordenanza constitúen prestacións patrimoniais de carácter público a satisfacer polos usuarios/beneficiarios que voluntariamente soliciten algún dos servizos ou actividades organizados polo Concello de Barro, tales como: obradoiros, cursos, seminarios, excursións, campamentos, viaxes, ludotecas, actividades deportivas, culturais, e demais de natureza análoga, sempre que os mesmos non sexan de solicitude ou recepción obrigatoria polos usuarios/benefíciarios, Están obrigados ao pago do prezo público establecido nesta Ordenanza os usuarios/beneficiarios dos servizos ou actividades prestadas por este Concello a que se refire o artigo anterior.1.—O establecemento e contía do prezo público regulado nesta Ordenanza será o que fixe en cada caso a Xunta de Goberno Local por delegación do Pleno da Corporación, de conformidade co disposto no artigo 47.1 do R. D. L.2/2004 e artigo 23.2b) da Lei 7/85.2.—A estos efectos, con carácter previo ao comezo das actividades, a Xunta de Goberno Local, en base aos informes previos do Xefe de cada Servizo ou Dependencia e da Intervención Municipal sobre os custos soportados polo Concello, establecerá o prezo concreto de cada actividade, que conforme ao artigo 44.1 do R. D. L.2/2004, deberán cubrir como mínimo o custe do servizo prestado ou da actividade a realizar. Non obstante ao anterior, conforme ao disposto no artigo 44.2 do R. D. L.2/2004, cando existan razóns sociais, benéficas, culturais ou de interese público que así o aconsellen, a Xunta de Goberno Local poderá fixar prezos por debaixo do límite previsto no apartado anterior. Nestes supostos deberán consignarse nos orzamentos da Entidade as dotacións oportunas para a cobertura da diferencia resultante, se a houbera.3.-Acordados os prezos de cada servizo ou actividade, o acordo será exposto no Taboleiro de Anuncios do Concello a efectos da súa publicidade.1.—A obriga do pago do prezo público nace desde que se inicie a prestación do servizo ou a realización das actividades, se ben poderá esixirse o depósito previo total ou parcial conforme ao disposto no artigo 46.1 do R. D. L.2/2004.2.—A estes efectos, o obrigado deberá facer a pertinente declaración a fin de que se lle practique a correspondente autoliquidación conforme ao disposto no artigo 45 do R. D. L.2/2004, debendo ingresar o importe do prezo público nas entidades colaboradoras deste Concello, e sempre antés do comezo da prestación dos servizos ou actividades.3.—Conforme ao disposto no artigo 46.2 do R. D. L.2/2004 cando por causas non imputables ao obrigado, o pago do prezo, o servizo ou a actividade non se preste, procederá a devolución do importe correspondente. A presente Ordenanza, unha vez aprobada definitivamente, será publicada integramente no Boletín Oficial da Provincia de Pontevedra e comezará a aplicarse unha vez transcorra o prazo previsto no artigo 49 e 65.2 da Lei 7/85 do 2 de abril e manterase en vigor mentras non se acorde a súa derogación ou modificación expresa. Contra o presente acordo, conforme ao artigo 19 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, poderase interpor polos interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia. DOCUMENTO ASINADO ELECTRÓNICAMENTE